बि आफादनि सोमावसारनाया जोबोर गोख्रों जादोंमोनब्लाबो नाथाय लासैनो लोरबां जानायलाय फिन बर’फोरा दुलाराय बर’ फरायसा आफाद आरो बड’ पिपुलस एक्सन कमितिनि दैदेननायाव 1987 मायथाइनिफ्राय ” बड’लेण्ड” मुं होनानै आलादा रायजो दाबिनायखौ गोख्रोङै सोमावसारो आरो बे सोमावसारनायनि फिथाय महरै 1993 मायथाइनि 20 फेब्रुवारीयाव “बिएसि” मुंनि मोनसे गावारि खुंथाय बर’ थामहिनबा हायेननि ट्राइबेल माहारिफोरा मोननो हायो। बुंबावनांगोनदि, गोदो रायजो आरो राजा थानाय बर’ हारिहा 1947 मायथाइनि 15 आगष्ट’ खालि गुफुरसाफोरनिफ्राय भारत हादरा उदांस्रि मोननायनि उनावबो जेबो मोनथाइ मोननो हायैनि थाखाय माखासे बर’ सुबुंफोरा सावरायनानै बर’नि थामोनथानि थाखाय 1986 मायथाइनि 3 अक्टबर खालि बर’ सिकिउरिटि फर्स उनाव “एनडिएफबि” मुंनि आफाद दानानै भारत हादरनिफ्राय गंसे उदां “बर’लेण्ड” हादर दाबि खालामनो बर’ सेंग्राफोरा आखायाव हाथियार हमो।